Fernando Carlos Maletti

**Fernando Carlos Maletti** (17. mars 1949 i Buenos Aires i Argentina; 8. mars 2022 i Buenos Aires) var en argentinsk prelat og katolsk biskop av Merlo-Moreno.
## Liv og virke
### Prest
Fernando Maletti deltok på mindreseminaret til erkebispedømmet Buenos Aires. Maletti studerte deretter filosofi og katolsk teologi ved *Inmaculada Concepción*-seminaret i Villa Devoto-distriktet. Den 24. november 1973 ble han presteviet i katedralen i Buenos Aires av koadjutorerkebiskopen av Buenos Aires, Juan Carlos Aramburu.

Maletti var først sjelesørger i *Nuestra Señora del Carmen* menighet i *Villa Urquiza*-distriktet før han ble formator ved *Inmaculada Concepción-seminaret* i 1977, sekretær for *Villa Devoto*-vikariatet i 1978, og bispedømmeassessor for ungdomsavdelingen for Katolsk aksjon. Fra 1981 til 1983 var han direktør for *San José-instituttet for kall*. Fernando Maletti var deretter pastor i prestegjeldene *San Juan Bautista* (1988–1992) og *San Cayetano* i *Liniers*-distriktet (1992–2001). Fra 1989 til 1993 var han også viseassessor for den kvinnelige gren av Katolsk aksjon i erkebispedømmet Buenos Aires og dekan for dekanat 11, og fra 1993 og utover nestleder for bispedømmets *Caritas*. Maletti var også medlem av presterådet (1989–1996), Konsultorkollegiet (1994–1995) og liturgikommisjonen til erkebispedømmet Buenos Aires (1991–1995). Fra 1988 til 1995 tjente han også som dommer ved Den kirkelige domstol for kirkeprovinsen Buenos Aires. 
### Biskop av San Carlos de Bariloche
Den 20. juli 2001 utnevnte pave Johannes Paul II ham til biskop av San Carlos de Bariloche. Erkebiskopen av Buenos Aires, kardinal Jorge Mario Bergoglio S.J., ordinerte ham til biskop den 18. september samme år i katedralen i Buenos Aires; medkonsekratorer var biskopen av Avellaneda-Lanús, Rubén Oscar Frassia, biskopen av San Martín, Raúl Omar Rossi, og hjelpebiskopene i Buenos Aires, Jorge Eduardo Lozano og Horacio Ernesto Benites Astoul.  Innsettelsen fant sted den 22. september 2001.

### Biskop av Merlo-Moreno
Pave Frans utnevnte ham til biskop av Merlo-Moreno den 6. mai 2013.  Innsettelsen fant sted den 9. juni samme år. I Den argentinske bispekonferanse var Fernando Maletti formann for *Kommisjonen for bistand til trengende regioner* og medlem av *Kommisjonen for urfolkspastoral omsorg*. Fra 2014 til 2017 var han medlem av *Kommisjonen for sosial pastoral omsorg* og var bispelig delegat for basismenighetene.

Fernando Maletti døde av kreft i bukspyttkjertelen den 8. mars 2022 på *San Camilo*-klinikken i *Villa Crespo*-distriktet i Buenos Aires, hvor han var blitt behandlet siden begynnelsen av året.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1767
* Kardinal Pietro Francesco Galleffi (1770-1837) *1819
* Kardinal Giacomo Filippo Fransoni (1775-1856) *1822
* Kardinal Carlo Sacconi (1808-1889) *1851
* Kardinal Edward Henry Howard of Norfolk (1829-1892) *1872
* Kardinal Mariano Rampolla del Tindaro (1843-1913) *1887
* Kardinal Antonio Vico (1847-1829) *1898
* Erkebiskop Filippo Cortesi (1876-1947) *1921
*Erkebiskop Zenobio Lorenzo Guilland (1890-1962) *1935
*Biskop Anunciado Serafini (1898-1963) *1935
*Kardinal Antonio Quarracino (1923-1998) *1962
* Erkebiskop Jorge Mario Bergoglio S.J. (Pave Frans) (1936-2025) *1992
*Biskop *Fernando Carlos Maletti* (1949-2022) *2001

## Referanser